22012A1023(01)



PROTOKOL

o ribolovnim mogućnostima i financijskoj naknadi koji je predviđen Sporazumom o ribarstvu između Europske zajednice (1) s jedne strane, i Vlade Danske i Lokalne vlade Grenlanda (2), s druge strane

Članak 1.

Razdoblje primjene i ribolovne mogućnosti

1. Tijekom trogodišnjeg razdoblja koje započinje 1. siječnja 2013., grenlandske vlasti odobravaju ribarskim plovilima Europske unije izvođenje ribolovnih aktivnosti u okviru ribolovnih mogućnosti iz stavka 5. i stavka 2. ovog članka.

Zajednički odbor može razmotriti razine ribolovnih mogućnosti iz stavka 5. ovog članka. Prilikom razmatranja razina ribolovnih mogućnosti od strane Zajedničkog odbora iz stavka 5. ovog članka, Grenland osigurava Europskoj uniji ribolovne mogućnosti dodijeljene unutar isključivog gospodarskog pojasa Grenlanda (IGP).

2. Najkasnije 1. prosinca 2013. i svake sljedeće godine Zajednički odbor određuje ribolovne mogućnosti za vrste navedene u stavku 5. ovog članka za sljedeću godinu, uzimajući u obzir raspoložive znanstvene spoznaje, načelo opreznog pristupa, potrebe ribarske industrije, i posebno količine određene u stavku 7. ovog članka.

Ako Zajednički odbor utvrdi ribolovne mogućnosti na nižoj razini od one određene u stavku 5. ovog članka, Grenland kao nadoknadu Europskoj uniji utvrđuje jednakovrijedne ribolovne mogućnosti u sljedećim godinama ili druge ribolovne mogućnosti u istoj godini.

Ako stranke nisu dogovorile nadoknadu, potrebno je razmjerno prilagoditi financijske odredbe iz članka 2. stavka 2. točke (a) ovog Protokola, uključujući i parametre za izračun vrijednosti.

3. Kvota za sjevernu kozicu u istočnom Grenlandu može se koristiti u područjima zapadno od Grenlanda pod uvjetom da su između vlasnika plovila s Grenlanda i iz Europske unije dogovoreni postupci prijenosa kvota na razini pojedinačnih tvrtki. Grenlandske se vlasti obvezuju olakšati dogovaranje takvih postupaka po primitku zahtjeva Europske komisije u ime zainteresiranih država članica. Najviši godišnji iznos kvote koji se prenosi s istočnog Grenlanda na područja zapadnog Grenlanda iznosi 2 000 tona. Za ribolov koji provode plovila Europske unije vrijede jednaka pravila kao što su utvrđena u vezi s odobrenjem za ribolov koje je izdano grenlandskom vlasniku plovila, podložno odredbama poglavlja I. Priloga.

4. Grenland stavlja Europskoj uniji na raspolaganje dodatne ribolovne mogućnosti. Ako Europska unija prihvati takvu ponudu u cijelosti ili djelomično, potrebno je razmjerno prilagoditi financijsku naknadu iz članka 2. stavka 2. točke (a). Europska unija šalje odgovor Grenlandu najkasnije 6 tjedana po primitku ponude. Ako vlasti Europske unije odbiju ponudu ili ne odgovore u roku od 6 tjedana, grenlandske vlasti mogu ponuditi dodatne ribolovne mogućnosti drugim stranama.

5. Okvirna razina ribolovnih mogućnosti koje odobrava Grenland (u tonama):

6. Upravljanje slučajnim ulovom

Slučajnim ulovom definira se sav neželjeni ulov bilo kojeg živog morskog organizma.

U smislu ovog Protokola, slučajni ulov, koji se uzima u obzir u ograničenju slučajnog ulova, svaki je ulov vrsta koji je od komercijalnog interesa i nije obuhvaćen ciljnim vrstama plovila koje su navedene na odobrenju za ribolov.

Ribarska plovila Europske unije koja obavljaju ribolov u isključivom gospodarskom pojasu Grenlanda poštuju mjerodavna pravila o slučajnom ulovu za vrste i riblje stokove prisutne u grenlandskim vodama, a posebno one iz članka 1. stavka 5. Nadalje, u isključivom gospodarskom pojasu Grenlanda zabranjeno je odbacivati ulov iz ribljih stokova kojima se upravlja pomoću ograničenja ulova ili napora u grenlandskim vodama.

Maksimalne količine koje su dopuštene kao slučajni ulov ograničene su na 10 % kvote ciljnog stoka koja je utvrđena u odobrenju za ribolov za sve ribolovne aktivnosti, osim za ribolovne aktivnosti u vezi sa sjevernom kozicom, gdje je ta stopa smanjena na 5 %. Kada je kvota Europske unije za određenu vrstu iscrpljena, maksimalne količine koje su dopuštene kao slučajni ulov ograničene su na 5 % kvote ciljnog stoka.

Slučajni ulov kod ribljih stokova za koje Europska unija uživa ribolovne mogućnosti u grenlandskim vodama pribraja se ribolovnim mogućnostima relevantnog ribljeg stoka koje su dodijeljene Europskoj uniji.

Slučajni ulov i njegov specifični sastav podliježu godišnjem pregledu u okviru Zajedničkog odbora.

7. Kada to dopušta stanje ribljih stokova, maksimalne količine za očuvanje ribolovnih aktivnosti Grenlanda utvrđuju se na sljedećim godišnjim razinama (u tonama):

8. Grenland izdaje odobrenja za ribolov plovilima Europske unije samo na temelju ovog Protokola.

Članak 2.

Financijska naknada – Načini plaćanja

1. Za razdoblje iz članka 1. stavka 1. ovog Protokola, financijska naknada Europske unije iz članka 7. Sporazuma iznosi 17 847 244 EUR godišnje.

2. Ova financijska naknada obuhvaća:

3. Gore navedeni stavak 1. primjenjuje se u skladu s odredbama članka 1. stavaka 2. i 5. te članaka 4., 5., 6. i 8. ovog Protokola. Ukupni iznos financijske naknade koji plaća Europska unija ne prelazi dvostruki iznos koji je naveden u članku 2. stavku 2. točki (a).

4. Ne dovodeći u pitanje članak 1. stavke 2. i 5. te članke 4., 5. i 6. ovog Protokola, Grenland obavješćuje tijela Europske unije o svim vrstama koje su stavljene na raspolaganje i premašuju količine iz članka 1. stavka 5. Ako Europska unija, u skladu sa znanstvenim spoznajama, prihvati te dodatne količine, EU plaća iznos od 17,5 % referentne cijene kako je navedeno u poglavlju I. Priloga, ali najviše 1 500 000 EUR godišnje, kako bi se obuhvatile sve vrste navedene u članku 1. stavku 5. Dio financijske pričuve koji se ostao neiskorišten u jednoj godini može se prenijeti radi plaćanja Grenlandu dodatnih količina vrsta koje su stavljene na raspolaganje za ulov u sljedećoj godini.

5. Europska unija plaća godišnji iznos financijske naknade, bez financijske pričuve, najkasnije do 30. lipnja 2013. u prvoj godini i najkasnije do 1. ožujka u sljedećim godinama, kao i dodatne iznose iz financijske pričuve do istih datuma ili čim prije nakon tih datuma, nakon obavijesti o raspoloživosti predmetnih količina koju je Europska unija prihvatila.

6. Grenlandske vlasti imaju potpuno diskrecijsko pravo kada je riječ o korištenju financijske naknade iz članka 2. stavka 2. točke (a).

7. Financijska naknada uplaćuje se na račun Državne riznice otvoren u financijskoj ustanovi koju određuju grenlandske vlasti.

Članak 3.

Poticanje odgovornog ribolova u isključivom gospodarskom pojasu Grenlanda

1. Financijskom naknadom iz članka 2. stavka 2. točke (b) upravlja se u skladu s ciljevima koji su utvrđeni obostranim dogovorom dviju strana, te s godišnjim i višegodišnjim programiranjem u svrhu ostvarivanja tih ciljeva.

2. Odmah po početku primjene ovog Protokola, a najkasnije u roku od tri mjeseca od primjene, Zajednički odbor dogovara višegodišnji sektorski program i podrobna provedbena pravila, koja posebno obuhvaćaju:

3. Obje strane moraju se suglasiti sa svim predloženim izmjenama višegodišnjega sektorskog programa u okviru Zajedničkog odbora.

4. Grenland svake godine, prema potrebi, dodjeljuje dodatni iznos financijskoj naknadi iz članka 2. stavka 2. točke (b) radi provedbe višegodišnjega sektorskog programa. Za prvu godinu primjene Protokola, Europsku je uniju do 1. ožujka potrebno obavijestiti o dodjeli financijske naknade Europske unije i dodatnog iznosa. Za svaku sljedeću godinu Grenland izvješćuje Europsku uniju o tim dodjelama najkasnije do 1. prosinca prethodne godine.

5. Kada godišnja ocjena napretka koji je postignut u provedbi višegodišnjega sektorskog programa, koju daje Zajednički odbor, nije zadovoljavajuća i to čini opravdanim, Europska unija može smanjiti iznos financijske naknade iz članka 2. stavka 2. točke (b) ovog Protokola, kako bi se iznos financijskih sredstava koja su namijenjena provedbi programa uskladio s očekivanim rezultatima.

6. Zajednički je odbor nadležan za praćenje provedbe višegodišnjega sektorskog programa potpore. Prema potrebi, obje strane nastavljaju praćenje u okviru Zajedničkog odbora nakon isteka Protokola do potpune iskorištenosti posebne financijske naknade koja se odnosi na sektorsku potporu iz članka 2. stavka 2. točke (b).

Članak 4.

Znanstvena suradnja za odgovorni ribolov

1. Obje se stranke obvezuju poticati odgovorni ribolov u isključivom gospodarskom pojasu Grenlanda prema načelu nediskriminacije različitih ribarskih flota u tim vodama.

2. U razdoblju na koje se odnosi ovaj Protokol, Europska unija i Grenland osiguravaju održivu uporabu ribolovnih resursa u isključivom gospodarskom pojasu Grenlanda.

3. Stranke se obvezuju poticati suradnju na regionalnoj razini u vezi s odgovornim ribolovom, a posebno u okviru NEAFC-a i NAFO-a te svih drugih subregionalnih ili međunarodnih organizacija u pitanju.

4. U skladu s člankom 4. stavkom 1. ovog Protokola, i uz uvažavanje najboljih raspoloživih znanstvenih spoznaja, stranke u okviru Zajedničkog odbora prema potrebi usvajaju mjere u vezi s aktivnostima plovila Europske unije koja u skladu s ovim Protokolom imaju odobrenje za izvođenje ribolovnih aktivnosti kako bi se osiguralo održivo upravljanje ribolovnim resursima u isključivom gospodarskom pojasu Grenlanda.

Članak 5.

Nove ribolovne mogućnosti i pokusni ribolov

1. Kada Europska unija izrazi interes za pristup novim ribolovnim mogućnostima koje nisu navedene u članku 1. stavku 5. ovog Protokola, taj je iskaz interesa potrebno uputiti Grenlandu. Odobrenje zahtjeva za pristup novim ribolovnim mogućnostima moguće je isključivo u skladu sa zakonima i ostalim propisima Grenlanda i može biti predmetom novog sporazuma.

2. Odobrenja za pokusni ribolov dodjeljuju se za pokusno razdoblje od najviše šest mjeseci, u skladu s poglavljem X. Priloga.

3. Ako stranke smatraju da su kampanje u vezi s pokusnim ribolovom ostvarile pozitivne rezultate, grenlandske vlasti dodjeljuju floti Europske unije 50 % ribolovnih mogućnosti za nove vrste do isteka ovog Protokola, s razmjernim povećanjem u dijelu financijske nadoknade iz članka 2. stavka 2. točke (a).

Članak 6.

Ukidanje i revizija plaćanja financijske naknade

1. Financijska naknada iz članka 2. stavka 2. točaka (a) i (b) ovog Protokola podliježe reviziji ili se ukida ako:

Točka (c) ne primjenjuje se ako dođe do kršenja u području odgovornosti ili nadležnosti u kojem vlada Grenlanda na temelju statusa Grenlanda kao samoupravnog dijela Kraljevine Danske nema formalne odgovornosti ili formalne nadležnosti.

2. Europska unija pridržava pravo da potpuno ili djelomično ukine plaćanje posebne naknade iz članka 2. stavka 2. točke (b) ovog Protokola ako:

3. U slučaju ukidanja plaćanja Europska unija mora izvijestiti o svojoj namjeri u pismenom obliku najmanje tri mjeseca prije datuma kada ukidanje treba stupiti na snagu.

4. Plaćanje financijske naknade ponovno započinje nakon poboljšanja stanja zbog usvajanja mjera za ublažavanje gore navedenih okolnosti te nakon savjetovanja i dogovora između strana kojim se potvrđuje da će stanje vjerojatno omogućiti povratak uobičajenim ribolovnim aktivnostima.

Članak 7.

Ukidanje i ponovna dodjela odobrenja za ribolov

Grenland pridržava pravo da ukine odobrenja za ribolov iz Priloga ovom Protokolu kada:

Članak 8.

Privremena obustava provedbe Protokola

1. Provedba ovog Protokola privremeno se obustavlja na inicijativu jedne od strana ako:

2. Provedba ovog Protokola privremeno se obustavlja na inicijativu jedne od strana ako se smatra da je spor između strana ozbiljan i ako konzultacije između dviju strana nisu dovele do sporazumnog rješenja spora.

3. U slučaju privremene obustave provedbe ovog Protokola, odnosna stranka mora izvijestiti o svojoj namjeri u pismenom obliku najmanje tri mjeseca prije datuma kada privremena obustava treba stupiti na snagu.

4. U slučaju privremene obustave provedbe, strane nastavljaju s međusobnim konzultacijama radi iznalaženja sporazumnog rješenja spora. Ako je postignuto takvo rješenje, Protokol se započinje ponovno provoditi, a iznos financijske naknade smanjuje se razmjerno i na temelju izračuna pro rata temporis prema trajanju privremene obustave provedbe Protokola.

Članak 9.

Nacionalni zakoni i propisi

1. Na aktivnosti ribarskih plovila Europske unije u isključivom gospodarskom pojasu Grenlanda primjenjuju se mjerodavni zakoni i propisi u Grenlandu i Kraljevini Danskoj, osim ako nije drukčije određeno u Sporazumu, ovom Protokolu i njegovom Prilogu.

2. Grenland obavješćuje Europsku uniju o svim promjenama ili novom zakonodavstvu koji se odnose na ribarstvenu politiku najmanje 3 mjeseca prije stupanja na snagu tih promjena ili novog zakonodavstva.

Članak 10.

Trajanje

Ovaj Protokol i njegov Prilog primjenjuju se za trogodišnje razdoblje od 1. siječnja 2013., osim u slučaju otkazivanja u skladu s člankom 11. ovog Protokola.

Članak 11.

Otkazivanje Protokola

1. U slučaju otkazivanja Protokola, odnosna stranka obavješćuje drugu stranku pismenim putem o svojoj namjeri da otkaže Protokol najmanje šest mjeseci prije datuma kada otkazivanje treba stupiti na snagu. Po slanju obavijesti iz prethodne rečenice stranke započinju međusobne konzultacije.

2. Plaćanje financijske naknade iz članka 2. ovog Protokola, za godinu u kojoj otkazivanje stupa na snagu, smanjuje se razmjerno i na temelju izračuna pro rata temporis.

Članak 12.

Privremena primjena

Ovaj se Protokol privremeno primjenjuje od 1. siječnja 2013.

Članak 13.

Stupanje na snagu

Ovaj Protokol i njegov Prilog stupaju na snagu na dan kada su se ugovorne stranke međusobno obavijestile da su postupci potrebni u tu svrhu završeni.

Съставено в Брюксел на осемнадесети септември две хиляди и дванадесета година.

Hecho en Bruselas, el dieciocho de septiembre de dos mil doce.

V Bruselu dne osmnáctého září dva tisíce dvanáct.

Udfærdiget i Bruxelles den attende september to tusind og tolv.

Geschehen zu Brüssel am achtzehnten September zweitausendzwölf.

Kahe tuhande kaheteistkümnenda aasta septembrikuu kaheksateistkümnendal päeval Brüsselis.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες δώδεκα.

Done at Brussels on the eighteenth day of September in the year two thousand and twelve.

Fait à Bruxelles, le dix-huit septembre deux mille douze.

Fatto a Bruxelles, addì diciotto settembre duemiladodici.

Briselē, divi tūkstoši divpadsmitā gada astoņpadsmitajā septembrī.

Priimta du tūkstančiai dvyliktų metų rugsėjo aštuonioliktą dieną Briuselyje.

Kelt Brüsszelben, a kétezer-tizenkettedik év szeptember havának tizennyolcadik napján.

Magħmul fi Brussell, fit-tmintax-il jum ta' Settembru tas-sena elfejn u tnax.

Gedaan te Brussel, de achttiende september tweeduizend twaalf.

Sporządzono w Brukseli dnia osiemnastego września roku dwa tysiące dwunastego.

Feito em Bruxelas, em dezoito de setembro de dois mil e doze.

Întocmit la Bruxelles la optsprezece septembrie două mii doisprezece.

V Bruseli dňa osemnásteho septembra dvetisícdvanásť.

V Bruslju, dne osemnajstega septembra leta dva tisoč dvanajst.

Tehty Brysselissä kahdeksantenatoista päivänä syyskuuta vuonna kaksituhattakaksitoista.

Som skedde i Bryssel den artonde september tjugohundratolv.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Per l'Unione europea Eiropas Savienības vārdā – Europos Sajungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen

За правителството на Дания Por el Gobierno de Dinamarca Za vládu Dánska For Danmarks regering Für die Regierung Dänemarks Taani valitsuse nimel Για την Κυβέρνηση της Δανίας For the Government of Denmark Pour le gouvernement du Danemark Per il governo della Danimarca Dānijas valdības vārdā – Danijos Vyriausybės vardu Dánia kormánya részéről Għall-Gvern tad-Danimarka Voor de regering van Denemarken W imieniu Rządu Danii Pelo Governo da Dinamarca Pentru Guvernul Danemarcei Za vládu Dánsku Za vlado Danske Tanskan hallituksen puolesta För Danmarks regering